Matthias Zschokke

Dr **Matthias Zschokke** (* 29. Oktober 1954 z Bärn) isch e Schwiizer Schriftsteller und Filmmacher.

## Läbe
Dr Zschokke isch en Urururänkel vom Schriftsteller Heinrich Zschokke, wo us Magdeburg gstammt het. Er isch uf d Schauspiilschuel z Züri gange und denn bim Peter Zadek am Schauspiilhuus Bochum engagiert worde. Sit 1980 läbt dr Zschokke as Schriftsteller und Filmmacher z Berlin, wo in siine Wärk au immer wider s Thema isch oder as Hindergrund vorchunnt.

In de letschte 25 Johr het dr Zschokke nüün Prosabänd, acht Theaterstück und drei Film veröffentligt.

Dr Litratur-Brockhuus het 1995 im Zschokke siis Wärk in eim Satz uf e Punkt brocht: *«Auf witzig-ironische Weise stellt Zschokke die Gesellschaft in Frage, wobei er sämtliche Normen und formale Grenzen traditioneller Erzählliteratur überschreitet.»* Bedütend für e Zschokke isch noch em Heinz F. Schafroth d *«Verweigerung als Stil»*. Dr Zschokke hinderdribt eligant-charmant draditionelli Kunstmuster und Kunsterwartige: *«…ein durchtriebener [[Kannitverstan]]»* (*[[Der Spiegel]]*).

Noch ere «wilde» Aafangsphase (bis öbbe 1986) het sich im Zschokke siis Wärk ins Melancholische verdunklet. Aber er het sis Schriibe immer meh chönne perfektioniere und het e mikrokosmische Blick wie dr Robert Walser entwicklet, wo mit zärtliger Grausamkeit d Condition humaine schilderet. Und wie dr Walser isch au dr Zschokke e Dichter.

## Wärk
### Prosa
* *Max*. Roman. List, München 1982
* *Prinz Hans*. Roman. List, München 1984
* *ErSieEs*. Roman. List, München 1986
* *Piraten*. Roman.  Luchterhand, Frankfurt am Main 1991
* *Der dicke Dichter*. Roman. Bruckner & Thünker, Basel/Köln 1995
* *Das lose Glück*. Roman. Ammann, Zürich 1999
* *Ein neuer Nachbar*. Erzählungen. Ammann, Zürich 2002, ISBN 3-250-60036-9
* *Maurice mit Huhn*. Roman. Ammann, Zürich 2006, ISBN 3-250-60090-3
** as Daschebuech: Fischer, Frankfurt am Main 2008, ISBN 3-596-17689-1
* *Auf Reisen*. Erzählung. Ammann, Zürich 2008, ISBN 3-250-60127-6
* *Lieber Niels*. Wallstein, Göttingen 2011, ISBN 978-3-8353-0909-8
* *Der Mann mit den zwei Augen.* Wallstein, Göttingen 2012, ISBN 978-3-8353-1111-4.
* *Die strengen Frauen von Rosa Salva.* Wallstein, Göttingen 2014, ISBN 978-3-8353-1511-2.
* *Die Wolken waren groß und weiß und zogen da oben hin.* Wallstein, Göttingen 2016, ISBN 978-3-8353-1875-5.
* *Ein Sommer mit Proust.* Wallstein, Göttingen, 2017, ISBN 978-3-8353-3131-0.

### Theaterstück
* *Elefanten können nicht in die Luft springen, weil sie zu dick sind – oder wollen sie nicht*. Kiepenheuer, Berlin 1983  (UA Berlin 1986)
* *Brut*. Kiepenheuer, Berlin 1986  (UA Bonn 1988)
* *Die Alphabeten*. Kiepenheuer, Berlin 1990 (UA Bern 1994)
* *Der reiche Freund*. Kiepenheuer, Berlin 1994 (UA Hannover 1995)
* *Die Exzentrischen*. Kiepenheuer, Berlin 1997 (unaufgeführt)
* *Die Einladung*. Kiepenheuer, Berlin 2000  (UA Genf 2006)
* *Die singende Kommissarin*. Kiepenheuer, Berlin 2001  (UA Berlin 2002)
* *Raghadan*. Kiepenheuer, Berlin 2005 (unaufgeführt)

### Film
* *Edvige Scimitt*, 1985
* *Der Wilde Mann*, 1988
* *Erhöhte Waldbrandgefahr*, 1996

## Uszeichnige
* 1981 Robert-Walser-Briis vo dr Stadt Biel und vom Kanton Bärn für *Max*
* 1983 Stipendium vom Dütsche Litraturfonds
* 1986 Briis vo dr dütsche Filmkritik für dr best Spiilfilm (*Edvige Scimitt*)
* 1989 Wahl vo dr Zitschrift *Theater heute* zum beste Nochwuchstheaterautor
* 1989 Bärner Filmbriis für e Film *Der wilde Mann*
* 1991 Förderbriis vom Hans-Erich-Nossack-Briis
* 1992 Gerhart-Hauptmann-Briis für *Die Alphabeten*
* 1994 Welti-Briis für *Der reiche Freund*
* 1995 Stück-Förderbriis vom Goethe-Institut für *Die Alphabeten*
* 1996 Aargauer Litraturbriis
* 2000 Litraturbriis vo dr Stadt Bärn
* 2002 Briis vo dr dütschsprochige Litraturkommission Bärn
* 2002 Einzelwärkbriis vo dr Schwiizerische Schillerstiftig für *Ein neuer Nachbar*
* 2006 Soledurner Litraturbriis
* 2006 Einzelwärkbriis vo dr Schwiizerische Schillerstiftig für *Maurice mit Huhn*
* 2006 Litraturbriis vom Kanton Bärn
* 2009 Prix Femina Étranger (Paris) für *Maurice à la poule* (dt. *Maurice mit Huhn*)
* 2012 Schwiizer Literaturpriis, für *Der Mann mit den zwei Augen*
* 2014 Grosse Literaturpriis vo Stadt und Kanton Bärn

## Litratur
* Niels Höpfner: *Zschokke – Ein sanfter Rebell. Monographie & Bibliographie 1981–2010.* Grin, München 2010, ISBN 978-3-640-82039-9.
* 

## Weblingg
* 
* 
* Zschokke – Ein sanfter Rebell Online-Biografii vom Niels Höpfner
* Aktuells Portrait-Foto
* Linggsammlig vo dr Universidätsbibliothek vo dr Freie Universidät Berlin